خیبر میوزیم

قبائلی ضلع خیبر میں تاریخ کا پہلا ایسا عجائب گھر (میوزیم) تعمیر کیا گیا ہے، جس میں پشتون سر زمین کی دو ہزار پانچ سو سالہ تاریخ، یہاں بسنے والی قدیم ترین قوموں کے سازوسامان سمیت درہ خیبر سے گزرنے والے فاتحان اور بادشاہوں کی نایاب تصاویر رکھی گئی ہیں۔

اس میوزیم کا تصور پیش کرنے والے پشتون تاریخ دان بریگیڈیئر (ر) محمد ایاز خان ہیں، جبکہ اسے پایہ تکمیل تک پہنچانے والے پشاور کے قلعہ بالا حصار میں فرنٹیر کور کے انسپکٹر جنرل (آئی جی) نور ولی ہیں۔

یہ میوزیم تاریخی ’خیبر رائفلز میس‘ کے اندر تعمیر کیا گیا ہے، جہاں بانی پاکستان قائداعظم محمد علی جناح سمیت دنیا بھر کی دیگر نامور شخصیات بھی تشریف لا چکی ہیں۔

ان شخصیات میں ملکہ برطانیہ الزبتھ دوم، شہزادی ڈیانا، سابق امریکی صدر جان ایف کینیڈی اور ان کی اہلیہ اور ایسی کئی عالمی شخصیات شامل ہیں، جن کے دورے کی یادگار تصاویر تفصیلات سمیت اسی میوزیم کے اندر ایک گیلری میں سجائی گئی ہیں۔

حوالہ جات